Nil Sinajski
<s>Nil Sinajski, poznat i kao Nil Postnik (stariji) (umro 430) je bio egipatski hrišćanski monah, autor brojnih bogoslovskih dela.</s>

<s>Biografija 
Nil Sinajski je rođen u 4. veku u Carigradu.</s><s>Tamo je dobio dobro vaspitanje i obrazovanje, izučio je svu knjižnu mudrost, i postao izvrstan orator.</s><s>Bio je oženjen i imao je sina i ćerku.</s><s>Zbog svog visokog porekla i ličnih vrlina Nil je postavljen za episkopa prestonice, Carigrada.</s><s>Živeo je bogougodno u svakoj pobožnosti i vrlini.</s>

<s>Prema predanju, kada su odlučili da se zamonaše imovinu su razdelili ubogima i oslobodili svoje robove.</s><s>Nilova supruga sa ćerkom ode u Egipat, i u jednom ženskom manastiru primi monaštvo.</s><s>A Nil sa sinom Teodulom otputova na Sinajsku Goru, i nastani se u pustinji među svete oce, i podražavaše njihovo življenje, posteći, čineći podvig se, provodeći vreme u molitvi i bdenju.</s><s>Tu življaše u pećini, koju iskopa svojim rukama.</s><s>Glas o njemu brzo se raznese na sve strane, i mnoga lica svakoga zvanja i stanja stadoše mu se obraćati za pouke i molitvu.</s>

<s>Kada prepodobni ču za progonstvo svetog Jovana Zlatousta u zatočenje, on smelo i neustrašivo podiže iz dubokog pustinjskog molitvenog tihovanja svoj glas i odmah izobliči cara Arkadija napisavši mu poslanicu, u kojoj strogo osudi careve nepravde, učinjene velikom svetitelju i učitelju vaseljene.</s>

<s>U Sinajsku pustinju upadoše varvarii mnoge svete oce ubiše, a druge u ropstvo odvedoše.</s><s>Zajedno sa drugima oni odvedoše i Nilova sina Teodula.</s><s>No od varvara ga otkupi episkop grada Emese.</s><s>Doznavši za to, Nil otputova u Emes, i tamo bi primljen od episkopa, koji ga rukopoloži za prezvitera.</s><s>No Nil ne hte ostati tamo i ostade pri svojoj želji da se vrati na Sinaj.</s><s>Vrativši se sa sinom u svoje obitalište na Sinaju, blaženi požive tu još mnogo godina.</s><s>Preminuo je oko 430. godine, pošto se punih šezdeset godina podvizavao na Sinaju.</s>

<s>Pravoslavna crkva ga proslavlja 12. novembra (to je 25. novembar po novom kalendaru).</s>

<s>Spoljašnje veze</s>

<s>Pouke Nila Sinajskog
 Dobrotoljublje: Prepodobni Nil Sinajski
 Arhimandrit JUSTIN Popović, ŽITIJA SVETIH, 12.</s><s>NOVEMBAR</s>

<s>Umrli 450.</s><s>Sveci
Crkveni oci</s>

